สวัสดีค่ะ ฉันมีคำถามเกี่ยวกับประจำเดือนมาบ่อย เกิ่นก่อนว่าฉันคลอดลูกแล้วก็ให้ลูกทานแม่จนถึง 2 ขวบค่ะ ช่วงลูก1ขวบ 1เดือนก็เป็นประจำครั้งแรกหลังจากคลอดลูกมาซึ่งเป็นเยอะมากๆแบบมันเต็มแผ่นต้องเปลี่ยนผ้าอนามัยทุก 2-3 ชม. เป็นอยู่ 4-5วันก็หาย อีก 2 เดือนต่อมาประจำเดือนก็มาเยอะเหมือนเดิม เลยตัดสินใจไปฝังยาคุมกับ รพ. รัฐ หลังจากนั้นประจำเดือนก็หายไปเลย 5-6 เดือนจนมาเป็นอีกครั้งตอนลูก 2 ขวบแล้วเริ่มหย่านม ทีนี้เป็นทุกๆ 2 อาทิตย์แต่ไม่เยอะมากแบบเดิมเป็นมา 8 ครั้งแล้วคือ เท่ากับว่า เป็นเมนส์ 8 ครั้งใน 4 เดือน อยากครั้งว่ามีปัญหาอะไรไหมคะ มันเป็นผลจากยาคุมกำเนิดใช่ไหมคะ ต้องไปพบไหมคะ พอดีฉันทำงานอยู่ต่างประเทศเลยยากกับการหามากทั้งเรื่องภาษาที่อาจจะไม่แข็งแรงมาก
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย แต่จะมีปริมาณน้อยๆ แต่ในบางรายอาจมีประจำเดือนมาบ่อย หรือมีประจำเดือนมาปริมาณมากได้ แต่มักเกิดในช่วงแรก หลังจากนั้นเลือดมักจะออกน้อยลง และในบางรายประจำเดือนอาจขาดหายไปได้ดังนั้นหากฝังในช่วง 5-6 เดือนแรกหลังฝังยาคุมกำเนิด ประจำเดือนได้ขาดหายไป และต่อมามีเลือดออกมาบ่อยๆ ประมาณ 8 ครั้งใน 1 เดือนดังกล่าว ก็น่าจะเกิดจากผลข้างเคียงของยาฝังคุมกำเนิดได้เช่นกัน หากเลือดที่ออกมีปริมาณไมามาก มีแนวโน้มลดลง หรือมาห่างขึ้น ก็อาจไม่จำเป็นต้องทำอะไร แต่หากเลือดยังคงออกบ่อยๆ ไม่มีแนวโน้มที่จะมาห่างขึ้น หรือมีปริมาณมากขึ้น แนะนำควรไปพบสูติ-นรีแพทย์ เพื่อตรวจว่าเกิดจากสาเหตุอื่นๆ มีการติดเชื้อในโพรงมดลูก หรือเป็นภาวะแทรกซ้อนจากการตั้งครรภ์ (แต่โอกาสที่จะตั้งครรภ์นั้นถือว่าน้อยอย่างยิ่ง) เป็นต้น หากไม่มีความผิดปกติใดๆ การรักษาไม่ให้เลือดออกมากคือ การให้ยาหยุดการไหลของเลือด เช่น tranexamic acid (กรดทรานเอกซามิก) หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย หรืออาจพิจารณาถอดยาฝังคุมกำเนิดออกค่ะ